**Pastel**

*Adrian Nastase*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În jurul meu e noaptea fără viață,

Căci tot ce nici n-a fost nu va mai fi,

E prea târziu să sper în dimineață

Și mult prea greu să mai aștept o zi.

E beznă și e luna, parcă, neagră,

Lumina-ndoliată cade fad.

Nu văd nici stelele pe unde-aleargă,

Nici câte stau pe cer, nici câte cad.

Pe-aici a nins cu fulgi de întuneric.

Omătul greu miroase a mormânt.

Un peisaj lugubru și feeric,

O amintire-a faptului că sunt.

Nu pot să plec dar nici n-aș mai rămâne.

E frig și ger dar totul pare-un iad.

Cu-n zâmbet fals și-o falsă plecăciune,

Aș vrea să fug căci tălpile mă ard.

Am obosit dar somnul nu apare,

Probabil, știe el ce-am să visez.

Și ride sec cu hohote amare.

Și-așteaptă să încep să delirez.

Cu inima-mi bătând fără de viață

Și creierul uitând verbul "a fi"

Inevitabil, când e dimineață,

Eu plec, cu bezna mea, spre altă zi.